નવાઇની વાત એ હતી કે કવિતાઓ ને વાંચવી ગમે એ હેતુથી એડીટોરીયલ કમીટી દ્વારા તમામ કવિતાઓ વાંચી ને એના સુક્ષ્‍મ મર્મ સમજીને એને અનુરૂપ ફોટોગ્રાફસ વેબસાઇટ પરથી કલેકટ કરી, બેકગ્રાઉન્ડમાં એ ગોઠવી તૈયાર કરાયેલી સૌ કવિતાઓવાળો પ્રયોગ નવો હતો ને એનાથી પુસ્તકની શોભામાં ઘણો વધારો થયો. આ સમગ્ર પુસ્તક બનાવવા માટે એડીટોરીયલ કમીટીને દોઢ મહિનાનો સમય લાગ્યો હતો. ને અંતે એમની આકરી મહેનત રંગ લાવી. ને એના પ્રતાપે કેમ્પસના દરેક સ્ટુડન્ટસને એક એવું પુસ્તક મળ્યું જે ગર્વભેર સાચવી શકાય. કોલેજની યાદ માનીને. પુસ્તક વિમોચન બાદ, અતિથી શ્રી જય વસાવડા દ્વારા “જિંદગી : એક સફર હૈ સુહાના” વિષય ઉપરની સ્પીચ સ્ટુડન્ટસ માટે યાદગાર બની રહી. એ સ્પીચથી દરેક યુવાન હૈયુ થનગની ઉઠયું. સાવ શાંતિથી ચૂપચાપ, સ્ટુડન્ટસ એ બે કલાકની સ્પીચ સાંભળતા રહ્યા જેની કલ્પના પણ કરવી મુશ્કેલ છે. ને અંતમાં આ તમામ મહેનતના ફળ સ્વરૂપે એના હક્કદારોને ઇનામ વિતરણ, સર્ટીફીકેટસ તથા શીલ્ડ દ્વારા સત્કારવામાં આવ્યા ને એ સાંજ રાતમાં વિલીન થઇ.